అల్లు భానుమతి

అల్లు భానుమ‌తి ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 1985లో జరిగిన అసెంబ్లీ ఎన్నికల్లో విశాఖపట్నం - I శాసనసభ నియోజకవర్గం నుండి ఎమ్మెల్యేగా గెలిచింది.

 విద్యా వివరాలు 
ఆంధ్ర విశ్వవిద్యాలయం నుండి పోస్ట్ గ్రాడ్యుయేట్ MA (పబ్లిక్ అడ్మినిస్ట్రేషన్) & M. Ed (మాస్టర్ ఇన్ ఎడ్యుకేషన్)

రాజకీయ జీవితం
అల్లు భానుమ‌తి తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1985లో జరిగిన ఆంధ్రప్రదేశ్ అసెంబ్లీ ఎన్నికల్లో విశాఖపట్నం - I నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి పాలూరి శేషమాంబ పై 9038 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది. ఆమె ఆ తరువాత విశాఖపట్నం జిల్లా డీసీసీబి చైర్‌పర్సన్‌గా పని చేసింది. భానుమతి ఫిబ్రవరి 2019లో జనసేన పార్టీలో చేరింది, ఆమె మాడుగుల నియోజకవర్గం టికెట్‌ ఆశించి దక్కకపోవడంతో 2019లో జరిగిన అసెంబ్లీ ఎన్నికల్లో స్వతంత్ర అభ్యర్థిగా పోటీ చేసి ఓడిపోయింది. అల్లు భానుమ‌తి 2020లో వైఎస్సార్ కాంగ్రెస్ పార్టీలో చేరింది.

మూలాలు

వర్గం:తెలుగుదేశం పార్టీ రాజకీయ నాయకులు
వర్గం:జనసేన పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1985)